Seán Brady

Mons. Seán Baptist kardinál Brady KGCHS (* 16. august 1939, Drumcalpin, Cavan, Írsko) je írsky rímskokatolícky duchovný kňaz a biskup. V rokoch 1996 až 2014 pôsobil ako arcibiskup metropolita arcidiecézy Armagh a prímas Írska. Pápež Benedikt XVI. ho 24. novembra 2007 na konzistóriu vymenoval za kardinála. Z úradu odišiel v roku 2014 a jeho nástupcom sa stal Eamon Martin, ktorý od roku 2013 pôsobil ako koadjútor arcibiskup arcidiecézy Armagh.

 Životopis 
Narodil sa 16. augusta 1939 v Drumcalpine neďaleko grófstva Cavan Andrewovi (zomrel v roku 1968) a Annie (zomrela v roku 1990) Bradyovcom. Je jedným z troch detí, má brata Cona a sestru Kitty. V roku 1957 nastúpil na Maynooth College, kde neskôr v roku 1960 získal bakalársky titul v odbore staroveká klasika. Následne pokračoval v štúdiu v Ríme na Pápežskom írskom kolégiu a na [[Pápežská lateránska univerzita|]Pápežskej lateránskej univerzite], kde v roku 1964 získal licenciát z posvätnej teológie. V roku 1967 získal doktorát z kánonického práva na Lateránskej univerzite.

 Kňaz 
Kardinál Luigi Traglia ho 22. februára 1964 vysvätil za kňaza. Po ukončení štúdia na Pápežskej lateránskej univerzite tam v roku 1967 získal doktorát z kánonického práva. Po návrate do Írska v roku 1967 bol menovaný do personálu svojej alma mater, St. Patrick's v Cavane, kde zostal až do roku 1980. Vyučoval rôzne predmety vrátane latinčiny, náboženstva a francúzštiny, ako aj trénoval univerzitné futbalové tímy všetkých vekových kategórií.

Keď bolo začiatkom leta 1979 oznámené, že pápež Ján Pavol II. koncom septembra navštívi Írsko, naliehavo potreboval kňazov s dostatkom času, jazykovými znalosťami a organizačnými schopnosťami. Prevzal vedúcu úlohu pri praktickom plánovaní tejto historickej návštevy. Nasledujúci rok sa vrátil do Ríma ako prorektor (19801987) a neskôr rektor (19871993) Pápežského írskeho kolégia.

 Arcibiskup 
Dňa 13. decembra 1994 ho pápež Ján Pavol II. vymenoval za arcibiskupa koadjútora arcidiecézy Armagh. Biskupské svätenie prijal 19. februára 1995. Hlavným svätiteľom bol kardinál Cahal Daly, pričom spolusvätiteľmi boli arcibiskup Emanuele Gerada a biskup Gerard Clifford v katedrále svätého Patrika. Za svoje biskupské motto si zvolil: Jesum Christum Cognoscere, čo znamená: „Poznať Ježiša Krista“.

Po odchode do dôchodku kardinála Cahala Dalyho 1. októbra 1996 sa automaticky stal arcibiskupom arcidiecézy Armagh a prímas Írska a oficiálne bol intronizovaný za metropolitného arcibiskupa nasledujúceho 3. novembra. V januári 2010 predsedal pohrebným obradom kardinála Cahala Dalyho. Dňa 8. septembra 2014 bolo oznámené, že pápež František prijal jeho rezignáciu s účinnosťou od toho dňa; vo funkcií ho nahradil arcibiskup koadjútor Eamon Martin.

 Kardinál 
Pápež Benedikt XVI. oznámil vymenovanie 23 nových kardinálov 17. októbra 2007 a konzistórium naplánoval na 24. novembra. 18 z 23 kardinálov malo menej ako 80 rokov. Na konzistóriu v Bazilike svätého Petra 24. novembra 2007 bol menovaný za kardinála – kňaza s titulárnym kostolom Santi Quirico e Giulitta. 16. januára 2008 prevzal svoj titulárny kostol.

Dňa 12. júna 2008 ho pápež Benedikt XVI. vymenoval za člena Pápežskej rady pre jednotu kresťanov a Pápežskej rady pre kultúru. Zúčastnil sa pápežského konkláve v roku 2013 po rezignácií pápeža Benedikta XVI. s účinnosťou 28. februára 2013 na ktorom bol zvolený pápež František vlastným menom Jorge Mario Bergoglio.

 Rezignácia 
V reakcii na jeho žiadosť o vymenovanie koadjutora z roku 2010 pápež Benedikt XVI. 18. januára 2013 vymenoval za koadjutora arcibiskupa arcidiecézy Armagh 51-ročného Eamona Martina z diecézy Derry, kde pôsobil ako diecézny správca. Ako koadjútor bol hlavným zástupcom kardinála s právom nástupníctva ako metropolitný arcibiskup arcidiecézy Armagh po jeho smrti alebo odchode do dôchodku.

V júli 2014 potvrdil, že podal rezignáciu mesiac pred svojimi 75 narodeninami. 8. septembra 2014 bolo oznámené, že pápež František prijal jeho rezignáciu. V deň svojich 80. narodenín, 16. augusta 2019, stratil právo voliť v budúcich pápežských konkláve. Zostáva však jediným členom kardinálskeho kolégia z Írska.

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných Benediktom XVI.

 Iné projekty 

 Zdroj 

Kategória:Írski kardináli
Kategória:Írski rímskokatolícki biskupi
Kategória:Írski arcibiskupi
Kategória:Írski rímskokatolícki kňazi
Kategória:Absolventi Pápežskej lateránskej univerzity